**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ MOKYKLOS-DARŽELIO „KREGŽDUTĖ“ IKIMOKYKLINIO UGDYMO PROGRAMOS „TOBULĖKIME VISI KARTU“**

2020 m. birželio 11 d. Nr. 34-393

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, 3 punktu, Lazdijų rajono savivaldybės taryba nusprendžia:

1. Pritarti Lazdijų mokyklos-darželio „Kregždutė“ ikimokyklinio ugdymo programai „Tobulėkime visi kartu“ (pridedama).

2. Pripažinti netekusiu galios Lazdijų rajono savivaldybės tarybos 2016 m. liepos 29 d. sprendimą Nr. [5TS-602](http://dvs.lazdijai.lt:8008/document/39844) „Dėl Lazdijų mokyklos-darželio „Kregždutė“ ikimokyklinio ugdymo programos“.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Asta Zablackienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ MOKYKLOS-DARŽELIO „KREGŽDUTĖ“ IKIMOKYKLINIO UGDYMO PROGRAMOS „TOBULĖKIME VISI KARTU“ PROJEKTO**

**AIŠKINAMASIS RAŠTAS**

2020 m. birželio 5 d.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, 3 punktu.

Ikimokyklinio ugdymo programų kriterijų aprašas, patvirtintas Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, įpareigoja švietimo teikėjus rengti ir sistemingai atnaujinti ikimokyklinio ugdymo programas.

Sprendimo projekto tikslas – pritarti atnaujintai Lazdijų mokyklos-darželio „Kregždutė“ ikimokyklinio ugdymo programai „Tobulėkime visi kartu“. Programa atnaujinama siekiant kokybiškiau ir inovatyviau organizuoti ir vykdyti ikimokyklinio ugdymo procesą. Taip pat atsižvelgiant į ikimokyklinio amžiaus vaikų pasiekimų aprašą, metodines priemones bei rekomendacijas.

Parengtas sprendimo projektas neprieštarauja galiojantiems teisės aktams.

Priėmus sprendimą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė